Παραγωγική μονάδα

**Παραγωγική μονάδα** λέγεται ένα «μέρος», όπου είτε παράγεται είτε παρέχεται είτε πωλείται ένα προϊόν, με σκοπό το οικονομικό ή το κοινωνικό όφελος.

Λέγοντας **παράγονται** εννοούμε φτιάχνονται-δημιουργούνται. Π.χ. αμπελώνας, ελαιώνας, κοτέτσι, εργοστάσιο επίπλων, κα.

Λέγοντας **παρέχονται** μιλάμε για προϊόντα που δεν έχουν υλική υπόσταση και γίνεται παροχή υπηρεσιών. Π.χ. αστυνομία, νομαρχία, δικαστήρια, δικηγορικό γραφείο, σχολείο, ξενοδοχείο, κα.

Τέλος, στο **πωλείται** εντάσσονται οι παραγωγικές μονάδες που μόνο πουλάνε προϊόντα, δεν τα παράγουν οι ίδιες. Π.χ. σούπερ μάρκετ, μανάβικο, ψαράδικο, μαγαζί με ρούχα, κα.

Και οι παραγωγικές μονάδες που παράγουν, πωλούν τα προϊόντα τους, αλλά η αποστολή τους είναι να τα παράγουν.

Μιλώντας για **οικονομικό όφελος** αναφερόμαστε στο ότι το ζητούμενο της παραγωγικής μονάδας είναι να κερδίσει χρήματα ο ιδιοκτήτης της. Στις παραγωγικές μονάδες που το ζητούμενο είναι το **κοινωνικό όφελος** εννοούμε ότι υπάρχουν για την βοήθεια της κοινωνίας και όχι για τη δική τους οικονομική άνθιση. Υπάρχουν παραγωγικές μονάδες που προάγουν την κοινωνία αλλά το ζητούμενο τους είναι το οικονομικό όφελος του ιδιοκτήτη τους.

    